TATA PANGIBADAH MINGGU PASKAH IV 21 April 2024 TEPANG LAN MEMITRAN KALIYAN SANG PANGEN UTAMI PANCAWISAN • Lonceng 1x, donga konsistorium • PL ngaturaken uluk salam dhumateng umat, wonten paraga among tamu (nglarasaken kaaliyan kahanan) PL nerangaken irah-irahaning pangabekten saha atur uninga sinten ingkang dados juru medhar sabda. PL nyumet lilin Paskah TIMBALAN PANGIBADAH (Jabur 66: 1, 2, 4) PL: He salumahing bumi, surak-suraka kagem Gusti Allah! Kamulyane asmane padha kidungna, U: Panjenengane luhurna kalawan pepujian! PL: Sajagad sadaya sujud nyembah dhumateng U: aha sami ngidungaken masmur konjuk ing ngarsa Paduka, tuwin ngidungaken masmur asma Paduka. (tengara lonceng 3x pratanda pangibadah kawiwitan, umat jumeneng, arak- arakan PF lan pradata) KPJ 29: 1-3 Sumangga Sowan Gusti 1. Sumangga sowan Gusti. Haléluya! Srana kidung pamuji. Haléluya! 2. Tyang pracaya nyawiji. Haléluya! Ing tresna tulus yekti. Haléluya! 3. Pujèkna gung panggunggung. Haléluya! Kidung konjuk Hyang Agung. Haléluya! VOTUM LAN SALAM
PF: Pitulungan kita punika wonten ing Asmaning Gusti ingkang nitahaken U: langit lan bumi. (ngidungaken KJ 476a Amin - do = E/F) Amin. PF: Sih rahmat saha tentrem rahayu saking Sang Rama tuwin Gusti Yesus Kristus nunggil panjenengan sami. U: nunggil ing panjenengan ugi. (lenggah) ATUR PAMBUKA PL: Rumaos dipun tresnani lan nresnani Gusti Yesus Kristus ndhatengaken pengaruh ing gesang kita. Kita ngraosaken panjangkungipun Sang Kristus ing gesang kita. Amargi Panjenenganipun ngedhaton ing dhiri puniki, kita wantun ngadhepi tantanganing gesang. Panjenenganipun Sang Pangen ingkang tansah rumeksa mendanipun. Kita yakin dhumateng sih katresnanipun ingkang langgeng. KPJ 267: 1-3 Pamarta Kula Agesang 1. Pamarta kula agesang tyas kula mila agirang kang sinalib gesang. Dennya seda krana kula wungune dados panjernya, kula ndherek gesang. Refrein: Gesang, gesang, Pamarta kula agesang. Gesang, gesang, Pamarta kula agesang. 2. Gesang, Gusti kang wus seda, dennya gesang krana kula, mila kula puji Saiba dennya ngasihi kula ngantos denparingi gesang langgeng ugi. Ref. 3. Tyas kula yogya agirang de gadhah Pamarta gesang, sung gesang mring kula. Gusti gesang aneng swarga nyawisi papan mring kula, kula ndherek gesang. Ref. 2
PANGAKENING DOSA PF: Atur wangsulané wong iku, "Kowé tresnaa marang Pangéran, Allahmu, kalawan gumolonging atimu, kalawan gumolonging nyawamu sarta kalawan gumolonging kakuwatanmu, apadéné kalawan gumolonging budimu. Lan tresnaa marang sapepadhamu dikaya marang awakmu dhéwé." Pangandikané Yésus marang wong mau, "Wangsulanmu iku bener; iku lakonana, temah kowé bakal urip" (Lukas 10:27-28). PL: Pasamuwan ingkang kinasih, kanthi raos keduwung lan lingsem, sumangga kita ngasoraken dhiri ing ngarsa Dalem Gusti kanthi nglengganani dosa lan panerak kita, sarta nyadhong sih wilasa Dalem Gusti. (umat ngunjukaken sembahyang pangakening dosa pribadi) PL: Dalam kemurahan-Mu, Tuhan, ampunilah kami. Amin. KPJ 44: 1-3 AKU WONG KANG DOSA 1. Aku wong kang dosa, ngungsi maring Gusti, temahan den sucekna, srana rahe kang suci. Refrein: Sang Kristus Gusti, Panebus yekti. Nadyan dosaku agung, nging Gusti wus nglebur 2. Dhuh Gusti Pamarta, mung kwasa Paduka ingkang saged ngluwari kawula saking dosa. 3. Nggen kula nyenyuwun kang dados landhesan dede labet kawula, nggih namung sih Paduka. (jumeneng) PAWARTOS SIH RAHMAT PF: Sami samektaa nampi kebabaring sih rahmat saking Gustining Dumadi. "Dosa kawula, kawula lairaken dhumateng Paduka, kalepatan kawula boten kawula aling-alingi; tembung kawula: "Dakngakoni panerakku ana 3
ing ngarsane Sang Yehuwah," Paduka nunten ngapunten kalepatan kawula margi saking dosa kawula" (Jabur 32: 5). Mekaten pawartos sih rahmat saking Gusti. U: Puji sokur konjuk Gusti! KPJ 103: 1, 2 Allah Yeku Pangen Satuhu 1. Allah yeku pangen satuhu, pangrehnya nentremken kalbu. Kula tansah rinimatan srana sagunging kamirahan. Refrein: Ing juranging pati tan wedi bilai, wit Gusti pribadi kang nganthi. Nadyan mengsah kathah, manah datan semplah, wit berkahnya rumentah. Mung kabegjan saha kadarman ngiring salamining gesang, sarta kula badhe manggen tansah ing daleme Sang Yehuwah. 2. Ayem manah lan nyawa kula ing ayoming sihé Gusti, sarta tinuntun astanya ing kayektosan kang sejati. PALADOSANING PANGANDIKA a. Pandonga Épiklése b. Pamaosing Kitab Suci L: Mekaten sabda Gusti U: Puji Sokur konjuk Gusti! Lelakone para Rasul 4: 5-12 Jabur 23 Syair: Agung Jatmiko miturut Jabur 62:6-13 Melodi: Pdt. Juswantory Ichwan Sumber: Jabur 23 PP Sang Yéhuwah yaiku pangènku kang satuhu, aku ora bakal kekurangan apa-apa U Sang Yéhuwah yaiku pangènku kang satuhu, 4
aku ora bakal kekurangan apa-apa PP Diplegungaké anèng pangonan kang akeh suketé aku digiring menyang ing banyu ing panggonan kang tentrem. Ref. PP Nuntun ing dalaning kabeneran marga saka AsmanÉ Dyan mlaku jurang p'limenganing pati ora wedi mring bilai Ref. PP Teken Paduka lantaran Paduka nganthi lan nglipur kula Nata pasegahan kanggé kula ing ngajenging satru kula Ref. PP Njebadi sirah kaliyan lisah ngebaki tuwung kula Mung kabegjan lan kadarman Ipun badhé ngirid lampah kula (Jumeneng) PF: Punika Injilipun Gusti Yesus Kristus miturut Yokanan 10: 11-18 U Mekaten sabdanipun Gusti. Ingkang rahayu inggih punika tiyang ingkang mirengaken, nilingaken saha nyuraos ing salebeting batos lan nindakaken kanthi tumemen. Haléluya! (menyanyikan KJ 473B HALELUYA) Haleluya, Haleluya, Haleluya! c. Khotbah d. Wekdal Ening (Jumeneng) PERSEMBAHAN PUJIAN (jika ada) PENGAKENING PITADOS PL: Sesarengan umatipun Gusti ing sauruting papan lan titi mangsa, sumangga ngekahaken talining kapitadosan kanthi mratelakaken Sahadating Pasamuwan Suci. 5
(lenggah) PANDONGA SAFAAT LAN DONGA RAMA KAWULA (kapimpin PF) CAOS PISUNGSUNG SOKUR Dkn: Sumangga kita ngaturaken pisungsung dhumateng Gusti kanthi ngèngeti Sabdanipun Gusti ing 2 Korinta 8: 12 "Awit menawa anggonmu wèwèh iku kalawan éklas, pawèwèhmu iku mesthi bakal ditampani, menawa pawèwèhmu iku awewaton apa kang kokduwèni, ora awewaton apa kang ora kokduwèni." KPJ 166 KULA NGATURKEN SEMBAH BEKTI 1. Kula ngaturken sembah bekti, de Gusti tansah mberkahi nggen kula tansah nambut kardi kanthi temen lan taberi. Abot entheng datan ngresula, lelados kang trusing driya, berkah rejeki sing Maluhur tinampi lan puji sokur. 2. Kula sumarah mring Pangeran kang maringi pangayoman, dadosa dalu lelimengan punapa padhang rembulan. Satangi kula saking tilem, manah sakalangkung tentrem. Kula saged ngaso sekeca, wit astane Gusti ngreksa. ----- ngempalaken pisungsung ----- 3. Kula memuji datan kendhat mring sihe Allah murbengrat. Wanci enjing surya sumunar, mulyaning alam ginelar. Tetuwuhan wah sato-kewan mawarni ngebaki bumi. Gya kawula gumregah tangi, 6
nindakken karsaning Gusti. (jumeneng) Pandonga Pisungsung Sokur (Kapimpin Dkn.) (lenggah) PAWARTOS PASAMUWAN (jumeneng) PANGUTUSAN LAN BERKAH KPJ 428: 1-2 BINGAHA, SISAHA, GUSTI KULA PUJI 1. Bingah a, Sisa a, Gusti kula puji, kang mranata gesang kula Kula rinimatan klayan katresnan, mila kula pasrah pangre'hnya Refrein: Pasrah a! Pasrah a ing sapangre'h e' Kang Ma kwasa. 2. Sapinten awrating momotan kula godha-rencana myang sisah, ye'n kawula e'nggal mulat Sang Putra, manah kula e'nthe'ng lan bingah. Ref. PF: Ngênêrna manah panjenengan dhumateng Gusti. U: Manah kawula ngênêr ing Gusti. PF: Kita dinuta minangka sêksinipun Sang Kristus. U: Puji sokur konjuk Gusti Allah. PF: Tansah pinujia Asmanipun Gusti. U: PF: "Pangeran Yehuwah maringi berkah dhateng panjenengan, lan ngayomi panjenengan; Pangeran Yehuwah nyunaraken cahyaning wadananipun dhateng panjenengan, lan maringana sih rahmat; Pangeran Yehuwah karsaa nungkulaken wadananipun dhateng panjenengan, lan maringana tentrem rahayu. Ing wêkdal kêpêngkêr, samangké, lan langgêng salaminipun. U: (menyanyikan GB 402c Amin - do = E/F) Amin, Amin, Amin, Amin, Amin. Amin, Amin, Amin, Amin, Amin 7